Europa accepta que els vehicles que no circulen, no necessiten assegurança - Clàssic Motor Club del Bages
El dimarts dia 22 de gener el Comitè IMCO (Mercat Interior i Protecció al Consumidor) del Parlament Europeu va votar a favor de suprimir l'obligatorietat de l'assegurança de RC per a vehicles de col·lecció que no circulin. Aquesta mesura ha estat promoguda activament per FIVA i també per FEVA. Concretament, l'anterior president de FEVA, Josep Mª Companys, va contactar amb diferents parlamentaris europeus espanyols, exposant-els problemes que per als col·leccionistes i museus de vehicles històrics suposava el manteniment d'aquestes assegurances, més quan en alguns casos estaven mesos o fins i tot anys sense circular . Apel·lava també a la responsabilitat dels aficionats, més que conscients del perill i la irresponsabilitat de treure a la carretera un vehicle sense assegurança.
La resposta per part dels parlamentaris ha estat positiva, de manera que tant els electes espanyols com els d'altres països han votat l'esmena destinada a protegir el Patrimoni d'Automoció i fer més senzill i menys onerós seu manteniment i conservació. El següent pas a seguir serà la votació al Parlament Europeu sobre l’informe del Comitè, per finalment donar pas a un text definitiu consensuat.
Les gestions per part de FEVA a la Unió Europea estan donant excel·lents resultats. Ja al maig de l'any passat es va aconseguir, gràcies en bona mesura a la interlocució del president de FEVA amb l'europarlamentari Luis de Grandes, que la Comissió de Transport i Turisme s'eliminés la "Eurovignette" per als vehicles històrics.
FEVA i FIVA continuaran pressionant a les institucions europees, estatals i autonòmiques en defensa dels interessos dels aficionats als vehicles històrics, enfront de normatives poc racionals i clarament perjudicials per al Patrimoni d'Automoció.
Comunicat: FEVA
COMUNICAT DAVANT LA CONCENTRACIÓ CONVOCADA EL 28 …
El PTV News 51, ja disponible
Ja està disponible el número 51 del butlletí "PTV …